fľaky na koži
Dobrý deň. V oblasti laktí a chodidiel zvrchu sa mi vyskytli červené fľaky, ktoré svrbia, obzvlášť na slnku a po sprche,  ale aj celkovo počas dňa.  Trvá to už niekoľko dni. Niesom na nič alergická. Môže ísť o nejakú začínajúcu alergiu alebo skôr o iný kožný problém. Ďakujem.
Dobrý deň,
ďakujeme za Vašu otázku.
Červené svrbiace fľaky na koži môžu mať množstvo príčin. Najčastejšie sa jedná o alergickú reakciu, pri ktorej sa koža dostala do kontaktu s prípadným alergénom. Žiaľ, v našej kompetencii nie je možné vo Vašom prípade stanoviť vyvolávajúcu príčinu. Na správne určenie diagnózy je potrebné aj vizuálne zhodnotenie stavu pokožky lekárom.
Na úľavu od svrbenia odporúčam
Levocetirizín tablety
, ktoré pôsobia na symptómy alergií, medzi ktoré patrí aj žihľavka rôzneho pôvodu. Odporúčané dávkovanie je jedna tableta denne.
Z lokálnych prípravkov je vhodnou voľbou
Hydrocortison Léčiva
. Táto masť je určená na symptomatickú úľavu pri zápaloch a svrbení, najmä v miestach s tenkou kožou. Aplikuje sa na postihnuté miesta v tenkej vrstve 1 až 2-krát denne.
Ak počas týždňa liečby ťažkostí neustúpia alebo sa ešte zhoršia, bude potrebné poradiť sa s lekárom.
Prajem pekný zvyšok dňa.
S pozdravom
PharmDr. Veronika Kiabová